**GHIDUL SOLICITANTULUI**

**MĂSURA 04/6B**

**Sprijin pentru investițiile în crearea, îmbunătățirea sau extinderea serviciilor locale de bază destinate populației rurale, a celor de agrement și culturale, și a infrastructurii aferente, inclusiv investiții în domeniul energiei din surse regenerabile și al economisirii energiei**

**– Sesiunea 1 – 2020 –**

**Varsiunea 05**

**PROGRAMUL NAŢIONAL DE DEZVOLTARE RURALĂ 2014 – 2020**

Program finanţat de Uniunea Europeană și Guvernul României prin

**FONDUL EUROPEAN AGRICOL PENTRU DEZVOLTARE RURALĂ**

**Europa investește în zonele rurale**

# GHIDUL SOLICITANTULUI

# pentru accesarea

# MĂSURII 04/6B –

#  „ Sprijin pentru investițiile în crearea, îmbunătățirea sau extinderea serviciilor locale de bază destinate populației rurale, a celor de agrement și culturale, și a infrastructurii aferente, inclusiv investiții în domeniul energiei din surse regenerabile și al economisirii energiei”

*Ghidul Solicitantului este un material de informare tehnică a potenţialilor solicitanti ai Fondului European Agricol pentru Dezvoltare Rurală (FEADR) şi constituie un suport informativ complex pentru întocmirea proiectului conform cerinţelor specifice ale PNDR. Acest document nu este opozabil actelor normative naţionale şi comunitare.*

*Ghidul Solicitantului prezintă regulile pentru pregătirea, întocmirea și depunerea proiectului, precum și modalitatea de selecţie, aprobare şi derulare a proiectului dumneavoastră. De asemenea, conţine lista indicativă a tipurilor de investiţii pentru care se acordă fonduri nerambursabile, documentele, avizele şi acordurile pe care trebuie să le prezentaţi, modelul Cererii de Finanţare, al Planului de afaceri, ale Contractului de Finanţare, precum și alte informaţii utile realizării proiectului şi completării corecte a documentelor.*

*Ghidul Solicitantului, precum şi documentele anexate pot suferi rectificări din cauza actualizărilor legislative naţionale şi comunitare sau procedurale – varianta actualizată este publicată pe pagina de internet www.valeasiretuluidesus.ro.*

**PREVEDERILE PREZENTULUI GHID SE COMPLETEAZĂ CU REGLEMENTĂRILE CUPRINSE ÎN MANUALUL DE PROCEDURĂ PENTRU MĂSURA 04/6B POSTATE PE SITE-UL WWW.VALEASIRETULUIDESUS.RO.**

**IMPORTANT!**

Pentru a obţine informaţiile cu caracter general, consultaţi pliantele şi îndrumarele editate de MADR și AFIR si GAL, disponibile la sediul GAL Valea Siretului de Sus din comuna Vorona, județul Botoșani, precum și pe paginile de internet [www.valeasiretuluidesus.ro](http://www.valeasiretuluidesus.ro), [**www.afir.info**](http://www.afir.info) și [**www.madr.ro**](http://www.madr.ro).

De asemenea, pentru a obţine informaţii despre FEADR ne puteţi contacta direct la sediul nostru, prin telefon, prin e-mail sau prin pagina de internet – vezi datele de contact de la finalul Ghidului Solicitantului.

**CUPRINS**

[Capitolul 1 PREVEDERI GENERALE 5](#_Toc481663041)

[1.1 CONTRIBUŢIA MĂSURII 04/6B – SPRIJIN PENTRU CREAREA DE CENTRE COMUNITARE INTEGRATE, LA DOMENIILE DE INTERVENŢIE 5](#_Toc481663043)

[1.2 CONTRIBUŢIA PUBLICĂ 6](#_Toc481663044)

[Capitolul 2 PREZENTAREA MĂSURII 04/6B 7](#_Toc481663045)

[2.1 CINE POATE BENEFICIA DE FONDURI NERAMBURSABILE 7](#_Toc481663047)

[2.2 CONDIŢII MINIME OBLIGATORII /DE ELIGIBILITATE PENTRU ACORDAREA SRIJINULUI 7](#_Toc481663048)

[2.3 TIPURI DE COSTURI ELIGIBILE 9](#_Toc481663049)

[2.4 TIPURI DE INVESTITII SI CHELTUIELI NEELIGIBILE 11](#_Toc481663050)

[2.5 PRINCIPII ȘI CRITERII DE SELECŢIE A PROIECTULUI 12](#_Toc481663051)

[2.6 VALOAREA SPRIJINULUI NERAMBURSABIL 13](#_Toc481663052)

[Capitolul 3 ACCESAREA FONDURILOR NERAMBURSABILE](#_Toc481663053)

[ACORDATE PENTRU MĂSURA 04/6B 14](#_Toc481663055)

[3.1 COMPLETAREA, DEPUNEREA ŞI VERIFICAREA DOSARULUI CERERII DE FINANŢARE 14](#_Toc481663056)

[3.1.1 COMPLETAREA CERERII DE FINANŢARE 15](#_Toc481663057)

[3.1.2 VERIFICAREA DOSARULUI CERERII DE FINANŢARE DE CĂTRE GAL 16](#_Toc481663058)

[3.2 VERIFICAREA ELIGIBILITĂŢII CERERII DE FINANŢARE 16](#_Toc481663059)

[3.3 VERIFICAREA PE TEREN A CERERILOR DE FINANŢARE 18](#_Toc481663060)

[3.4 VERIFICAREA CRITERIILOR DE SELECŢIE 19](#_Toc481663061)

[3.5 SELECŢIA PROIECTELOR 19](#_Toc481663062)

[3.6 CONTRACTAREA SPRIJINULUI NERAMBURSABIL 21](#_Toc481663063)

[3.7 PLATA 25](#_Toc481663064)

[3.8 ACHIZITIILE 26](#_Toc481663065)

[Capitolul 4 INFORMAŢII UTILE PENTRU](#_Toc481663066)

[ACCESAREA FONDURILOR NERAMBURSABILE 27](#_Toc481663068)

[4.1 DOCUMENTELE NECESARE LA DEPUNEREA CERERII DE FINANŢARE (NUMEROTATE CONFORM POZIŢIEI DIN CEREREA DE FINANŢARE) 27](#_Toc481663069)

[4.2 ABREVIERI 29](#_Toc481663070)

[4.3 GAL IN SPRIJINUL DUMNEAVOASTRĂ 30](#_Toc481663071)

**Capitolul 1**

PREVEDERI GENERALE

1.1 CONTRIBUŢIA MĂSURII 04/6B – SPRIJIN PENTRU INVESTIȚIILE ÎN CREAREA, ÎMBUNĂTĂȚIREA SAU EXTINDEREA SERVICIILOR LOCALE DE BAZĂ DESTINATE POPULAȚIEI RURALE, A CELOR DE AGREMENT ȘI CULTURALE, ȘI A INFRASTRUCTURII AFERENTE, INCLUSIV INVESTIȚII ÎN DOMENIUL ENERGIEI DIN SURSE REGENERABILE ȘI AL ECONOMISIRII ENERGIEI

Dezvoltarea economică și socială durabilă a zonei GAL Valea Siretului de Sus este primordial legată de îmbunătățirea infrastructurii rurale și a serviciilor de bază existente. Lipsa infrastructurii și a serviciilor de bază constituie principalul element care menține decalajul accentuat dintre zona rurală și zona urbană și care reprezintă o piedică în calea egalității de șanse și a dezvoltării socio-economice a teritoriului GAL.

Așa cum reiese și din analiza SWOT, populația este în curs de îmbătrânire și într-o puternică tendință de emigrare, în special a tinerilor.

În analiza nevoilor au fost identificate următoarele direcții de dezvoltare pentru creșterea calității vieții din teritoriul GAL:

* Dezvoltarea infrastructurii educaționale;
* Dezvoltarea infrastructurii de agrement și culturale;
* Dezvoltarea infrastructurii de bază: crearea de piețe locale moderne, exploatarea surselor de energie regenerabilă, reducerea infracționalității prin creare de sisteme de supraveghere moderne etc.

Măsura 04/6B „Sprijin pentru investițiile în crearea, îmbunătățirea sau extinderea serviciilor locale de bază destinate populației rurale, a celor de agrement și culturale, și a infrastructurii aferente, inclusiv investiții în domeniul energiei din surse regenerabile și al economisirii energiei” se încadrează în Prioritatea 06 „ Promovarea incluziunii sociale, a reducerii sărăciei și a dezvoltării economice în zonele rurale ”, reglementată de prevederile art. 5 din Regulamentul (CE) 1305/2013, cu modificările și completările ulterioare, şi contribuie la domeniul de intervenție:

6B - Încurajarea dezvoltării locale în zonele rurale

6A – Facilitarea diversificării, a înfiinţării şi a dezvoltării de întreprinderi mici, precum şi crearea de locuri de muncă’’și 6B – ”Încurajarea dezvoltării locale în zonele rurale”.

Măsura 04/6B vizează obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă și are ca obiective:

- Îmbunătățirea condițiilor de viață a locuitorilor prin amenajarea spațiilor publice locale (ex. parcuri, spații de joacă, terenuri de sport, piste de biciclete, piețe de valorificare a produselor locale, spații pentru organizarea de târguri etc.);

- Îmbunătățirea sistemului educațional (ex. reabilitare, modernizare, dotare cladiri destinate sistemului de învățământ etc.);

- Îmbunătățirea serviciilor publice locale prin dotarea lor cu echipamente necesare (ex. achiziții de utilaje pentru deszăpezire, utilaje pentru întreținerea drumurilor, achiziția de autospeciale pentru stingerea incendiilor, utilaje pentru întreținere spații verzi etc.);

- Îmbunătățirea siguranței publice prin înființarea și/sau modernizarea rețelelor de iluminat public și prin instalarea sistemelor de supraveghere;

- Îmbunătățirea condițiilor de mediu prin folosirea energiei din surse regenerabile, pentru uz public.

1.2 CONTRIBUŢIA PUBLICĂ

Contribuţia publică totală pentru Măsura 04/6B este de 1.411.335,31 Euro, din care:

- 85 % contribuție europeană – FEADR și 15% contribuţia națională de la bugetul de stat pentru regiunile de dezvoltare ale României.

Capitolul 2

PREZENTAREA MĂSURII 04/6B

2.1 CINE POATE BENEFICIA DE FONDURI NERAMBURSABILE

Beneficiari direcți ai Măsurii 04/6B sunt:

• Autoritățile administrației publice locale și asociațiile acestora, conform legislației naționale în vigoare;

• ONG-uri,

• Alte institutii publice care prin activitatea acestora contribuie la atingerea priorității vizate prin Măsură.

Nu sunt eligibile cererile de finantare

depuse de Consiliile Locale în numele comunelor.

Următoarele categorii de solicitanți/beneficiari pot depune proiecte aferente măsurilor/submăsurilor de investiții derulate prin PNDR 2014-2020, cu respectarea următoarelor condiții, după caz:

a) solicitanții/beneficiarii/membrii asociaţiilor de dezvoltare intercomunitară, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare;

b) solicitanţii care s-au angajat prin declaraţie pe propria răspundere, la depunerea cererii de finanţare, că vor prezenta: dovada cofinanţării private și/sau proiectul tehnic la data semnării contractului şi nu prezintă aceste documente la data prevăzută în notificare.

2.2 CONDIŢII MINIME OBLIGATORII /DE ELIGIBILITATE PENTRU ACORDAREA SRIJINULUI

Solicitantul eligibil în sensul prezentului ghid, reprezintă entitatea care îndeplineşte cumulativ următoarele criterii:

* Solicitantul trebuie să se încadreze în categoria beneficiarilor eligibili;

***Se vor verifica actele juridice de înființare și funcționare, specifice fiecărei categorii de solicitanți.***

- Solicitantul trebuie să se angajeze că va asigura mentenanţa investiției pe o perioadă de minimum 5 ani de la data ultimei plăţi;

- Solicitantul nu trebuie să fie în insolvență sau incapacitate de plată;

Se vor verifica: declarația pe propria răspundere, Buletinul Procedurilor de Insolvență, alte documente specifice, după caz, fiecărei categorii de solicitanți.

* Investiția trebuie să se încadreze în cel puțin unul din tipurile de sprijin prevăzute prin măsură;

- Investiția trebuie să fie în corelare cu Strategia de Dezvoltare Locală a GAL Valea Siretului de Sus, respectiv cu Strategia de Dezvoltare a comunei/orașului (pentru UAT-uri).

Se va verifica extrasul din strategie, din care rezultă că investiția este în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții precum şi copia hotărârii de aprobare a strategiei.

* Investiția trebuie să se realizeze în teritoriul GAL Valea Siretului de Sus

Se va verifica dacă investiția se realizeză în teritoriul GAL.

Se vor verifica următoarele documente:

* Documente verificate Studiile de Fezabilitate/Documentațiile de Avizare pentru Lucrări de Intervenții.
* Inventarul bunurilor ce aparţin domeniului public al comunei/orașului, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial).
* Hotărârea Consiliului Local privind aprobarea modificărilor şi/sau completărilor la inventar în sensul includerii în domeniul public, cu respectarea prevederilor Art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale, adică să fi fost supusă controlului de legalitate al Prefectului, în condiţiile legii (este suficientă prezentarea adresei de înaintare către Instituţia Prefectului, pentru controlul de legalitate, în condițiile legii).

sau

* Documente doveditoare ale dreptului de proprietate/contract de concesiune/delegare a administrării bunului imobil, valabil pentru o perioadă de cel puțin 10 ani de la data depunerii Cerere de Finantare.
* Investiția trebuie să respecte Planul Urbanistic General

Se va verifica dacă investiția respectă toate specificațiile din Certificatul de Urbanism eliberat în temeiul reglementărilor Documentaţiei de urbanism faza PUG.

În situaţia în care investiţia propusă prin proiect nu se regăseşte în PUG, solicitantul va depune Certificatul de Urbanism eliberat în temeiul reglementărilor Documentaţiei de urbanism faza PUZ.

* Investiția trebuie să demonstreze necesitatea și oportunitatea acesteia

Se vor verifica Hotărârea Consiliului Local, Hotărârea Adunarii Generale a ONG, Studiile de Fezabilitate/Documentațiile de Avizare pentru Lucrări de Intervenții inclusiv capitolul privind analiza cost-beneficiu.

2.3 TIPURI DE COSTURI ELIGIBILE

***În cadrul unui proiect cheltuielile pot fi eligibile şi neeligibile. Finanţarea va fi acordată doar pentru rambursarea cheltuielilor eligibile, cu o intensitate a sprijinului în conformitate cu Fişa măsurii, în limita valorii maxime a sprijinului.***

***Cheltuielile neeligibile vor fi suportate integral de către beneficiarul finanţării.***

În cadrul acestei măsuri vor fi sprijinite investiții pentru îmbunătățirea infrastructurii de bază la scară mică, infrastructura de agrement, infrastructura culturală și construcția de instalații suplimentare pentru producerea și utilizarea energiei din surse regenerabile și al economisirii energiei.

Scopul sprijinului este pentru creșterea numărului de locuitori care beneficiază de infrastructură de bază îmbunătățită.

**Acțiuni eligibile** pentru suport:

a) Investiții în active corporale

 **Infrastructura educațională:**

• Modernizarea și dotarea instituțiilor de învățământ preșcolar, primar și gimnazial, inclusiv investiții în reabilitarea termică a clădirilor aferente pentru creșterea eficienței energetice

 **Infrastructură de agrement și culturală:**

• Construcția, reabilitarea, modernizarea și dotarea centrelor comunitare pentru activități sociale și culturale;

• Înființarea, amenajarea spațiilor publice de agrement pentru populație, inclusiv terenuri de sport.

 **Infrastructură de bază:**

• Înființarea, dezvoltarea și dotarea infrastructurii de valorificare a produselor locale (piețe locale);

• Înființarea și/sau extinderea sistemelor de supraveghere;

• Înființarea, extinderea modernizarea rețelei publice de iluminat (în scopul economisirii energiei);

• Investiții în infrastructura pentru producere de energie din surse regenerabile;

• Investiții în crearea, îmbunătățirea sau extinderea serviciilor locale destinate populației rurale (ex. serviciu public de întreținere drumuri, serviciu public pentru activități culturale, serviciu public de salubritate, serviciu public de asistență socială, serviciul public privind situațiile de urgență etc.) .

b) Investiții în active necorporale

 Costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului, precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții-montaj, și în limita a 5% pentru proiectele care prevăd simpla achiziție.

**Cheltuielile privind costurile generale ale proiectului** sunt:

* Cheltuieli pentru consultanță, proiectare, monitorizare și management, inclusiv onorariile pentru consultanta privind durabilitatea economică și de mediu, taxele pentru eliberarea certificatelor, potrivit art.45 din Regulamentul (UE) nr.1305/2013, precum şi cele privind obţinerea avizelor, acordurilor şi autorizaţiilor necesare implementării proiectelor, prevăzute în legislaţia naţională.
* Cheltuielile privind costurile generale ale proiectului, inclusiv cele efectuate înaintea aprobării finanţării, sunt eligibile dacă respectă prevederile art.45 din Regulamentul (UE) nr. 1305 / 2013 şi îndeplinesc următoarele condiții:

a) sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020;

b) sunt aferente, după caz: unor studii şi/sau analize privind durabilitatea economică și de mediu, studiu de fezabilitate, proiect tehnic, documentație de avizare a lucrărilor de intervenție, întocmite în conformitate cu prevederile legislației în vigoare;

c) sunt aferente activităților de coordonare şi supervizare a execuției şi recepției lucrărilor de construcții - montaj.

* Cheltuielile de consultanță şi pentru managementul proiectului sunt eligibile dacă respectă condițiile anterior menționate şi se vor deconta proporțional cu valoarea fiecărei tranşe de plată aferente proiectului. Excepție fac cheltuielile de consiliere pentru întocmirea dosarului Cererii de Finanţare, care se pot deconta integral în cadrul primei tranşe de plată.

**Atenţie !**

Costurile generale cu onorariile pentru arhitecţi, ingineri şi consultanţi, onorariile pentru consultanta privind durabilitatea economică şi de mediu, inclusiv studiile de fezabilitatea / documentaţiile de avizare a lucrărilor de intervenţii, se vor încadra în limita a 10% din totalul cheltuielilor eligibile pentru proiectele care prevăd construcţii-montaj.

**Studiile de Fezabilitate şi/sau documentaţiile de avizare a lucrărilor de intervenţie, aferente**

**cererilor de finanţare depuse de solicitanţii publici pentru Măsuri/sub‐măsuri din PNDR 2014‐ 2020, trebuie întocmite potrivit prevederilor legale în vigoare.**

**Conţinutul‐cadru al proiectului tehnic va respecta prevederile legale în vigoare privind**

**conţinutului‐cadru al documentaţiei tehnico‐economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii".**

**Cheltuielile necesare pentru implementarea proiectului sunt eligibile dacă**:

a) sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei;

b) sunt efectuate pentru realizarea investiţiei cu respectarea rezonabilităţii costurilor;

c) sunt efectuate cu respectarea prevederilor contractului de finanţare semnat cu AFIR;

d) sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.

2.4 TIPURI DE INVESTITII SI CHELTUIELI NEELIGIBILE

**Acțiuni neeligibile**:

Infrastructura rutieră de interes local și infrastructură de apă/apă uzată:

• Construcția, extinderea și/sau modernizarea rețelei publice de apă;

• Construcția, extinderea și/sau modernizarea rețelei publice de apă uzată;

• Construcția, extinderea și/sau modernizarea rețelei de drumuri de interes local.

**Cheltuielile neeligibile generale** sunt:

• cheltuielile cu achiziţionarea de bunuri și echipamente „second hand”;

• cheltuieli efectuate înainte de semnarea contractului de finanțare a proiectului cu excepţia: costurilor generale definite la art 45, alin 2 litera c) a R (UE) nr. 1305 / 2013 care pot fi realizate înainte de depunerea cererii de finanțare;

• cheltuieli cu achiziția mijloacelor de transport pentru uz personal şi pentru transport persoane;

• cheltuieli cu investițiile ce fac obiectul dublei finanțări care vizează aceleași costuri eligibile;

• în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;

• cheltuieli neeligibile în conformitate cu art. 69, alin (3) din R (UE) nr. 1303 / 2013 și anume:

a. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

b. achiziţionarea de terenuri neconstruite şi de terenuri construite;

c. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare.

Lista investiţiilor şi costurilor neeligibile se completează cu prevederile Hotărârii de Guvern Nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020.

Cheltuielile neeligibile specifice sunt:

• Contribuția în natură;

• Costuri privind închirierea de mașini, utilaje, instalații și echipamente;

• Costuri operaționale inclusiv costuri de întreținere și chirie.

2.5 PRINCIPII ȘI CRITERII DE SELECŢIE A PROIECTULUI

**Evaluarea** proiectelor se realizează după închiderea sesiunii de depunere proiecte.

Pentru această măsură, **pragul minim** este de 15 puncte şi reprezintă pragul sub care niciun proiect nu poate intra la finanţare.

Punctajul proiectului se calculează în baza următoarelor **principii şi criterii de selecţie:**

|  |  |  |
| --- | --- | --- |
| **Nr. crt.** | **Principii şi criterii de selecție** | **Punctaj** |
| **1.** | **Principiul exploatării resurselor din surse regenerabile** | **30 p** |
| **2.**  | **Principiul creării de noi locuri de muncă (punctajul va fi acordat pentru fiecare loc de muncă nou creat)** | **Max. 30p** |
| 2.1. Principiul creării a două locuri de muncă | 30p |
| 2.2. Principiul creării unui loc de muncă  | 20p |
| **3.** | **Principiul prioritizării tipului de investiție în funcție de gradul de dezvoltare socio-economică a zonei (în funcție de indicele de dezvoltare umană locală)****coeficient comună****\_\_\_\_\_\_\_\_\_\_\_\_\_\_\_\_\_\_\_\_\_\_\_\_ x 20****0.6648** | **Max. 20 p** |
| **4.**  | **Gradul de acoperire a populației deservite** | **Max. 20 p** |
| 4.1 Proiecte care deservesc localităţi cu o populație peste 5.000 de locuitori | 20p |
| 4.2 Proiecte care deservesc localităţi cu o populație sub 5.000 de locuitori | 15p |
| **TOTAL** | **100 p** |

**NOTĂ ! Punctajul maxim aferent Criteriului C1 va fi acordat locurilor de muncă cu durata de 8 ore/zi. Contractele de muncă cu fracțiune de normă vor fi punctate proporțional cu numărul orelor lucrate pe zi (ex. 4 ore – 5 puncte, 2 ore – 2,5 puncte).**

**Prin ”loc de muncă” se înțelege angajarea unei persoane cu Contract individual de muncă, pe perioadă nedeterminată. Contractul individual de muncă se va încheia în maxim 9 luni de la semnarea Contractului de finanțare, cu obligativitatea menținerii acestuia cel puțin 2 ani de la data încheierii lui. In cazul incetării Contractului individual de muncă din cauze neimputabile beneficiarului, aceasta are obligația angajării unei alte persoane în termen de 30 de zile de la data încetării contractului de muncă anterior.**

**Încetarea contractului individual de muncă, din cauze neimputabile beneficiarului, se încadrează în următoarele prevederi:**

* **încetarea raportului de muncă în temeiul art. 55 lit. b), art. 56 lit. d) și e), art. 61 lit. d) și art. 65 din Legea nr. 53/2003, republicată, cu modificările și completările ulterioare.**

2.6 VALOAREA SPRIJINULUI NERAMBURSABIL

Sprijinul public nerambursabil acordat în cadrul acestei măsuri va fi 100% din totalul cheltuielilor eligibile pentru proiectele aplicate de autoritățile publice locale și ONG-uri care sunt negeneratoare de venit și nu va depăși 54.776,31 euro/proiect.

Sprijinul public nerambursabil acordat în cadrul acestei măsuri va fi 100% din totalul cheltuielilor eligibile pentru proiectele negeneratoare de venit:

* Suma minimă nerambursabilă: 5.000 euro/proiect;
* Suma maximă nerambursabilă: 54.776,31 euro/proiect.

Sprijinul public nerambursabil acordat în cadrul acestei măsuri va fi de 90% din totalul cheltuielilor eligibile pentru proiectele generatoare de venit și nu va depăși 54.776,31 euro.

ATENȚIE!

Pentru a beneficia de o intensitate a sprijinului de 100%, solicitanții se vor angaja, prin declarație pe propria răspundere, că investițiile nu vor fi generatoare de venit.

Această condiție va fi verificată atât la depunerea Cererii de Finanțare cât și ulterior finalizării investiției în perioada de monitorizare ex-post.

Capitolul 3

ACCESAREA FONDURILOR NERAMBURSABILE

ACORDATE PENTRU MĂSURA 04/6B

Principiul de bază al finanţării nerambursabile este acela al rambursării cheltuielilor eligibile efectuate (suportate și plătite efectiv) în prealabil de către beneficiar.

Un solicitant/beneficiar, după caz, poate obține finanțare nerambursabilă din FEADR și de la bugetul de stat pentru mai multe proiecte de investiții depuse pentru măsuri/sub-măsuri din cadrul PNDR 2014 - 2020, cu respectarea prevederilor art. 3 din H.G. 226/2015 cu modificările și completările ulterioare.

3.1 COMPLETAREA, DEPUNEREA ŞI VERIFICAREA DOSARULUI CERERII DE FINANŢARE

Dosarul Cererii de Finanţare conţine Cererea de Finanţare însoţită de anexele tehnice și administrative conform listei documentelor, care vor fi scanate și depuse la sediul GAL din comuna Vorona, județul Botoșani.

Formularul standard al Cererii de Finanţare este prezentat în Anexa 1 la prezentul Ghid şi este disponibil, în format electronic, pe adresa de internet www.valeasiretuluidesus.ro.

**NOTĂ**

Este necesar să se respecte formatele standard ale anexelor „Indicatori de monitorizare” şi „Factori de risc” care fac parte integrantă din Cererea de Finanțare, precum și conținutul acestora. Se vor completa numai informaţiile solicitate (nu se vor adauga alte categorii de indicatori şi nici alţi factori de risc în afara celor incluşi în anexele menţionate mai sus). Completarea celor două anexe la Cererea de Finanţare este obligatorie.

**Atenție!** Cererea de Finanţare trebuie însoţită de anexele prevăzute în modelul standard. Anexele Cererii de Finanţare fac parte integrantă din aceasta. Depunerea se va realiza în format de hârtie și pe suport electronic (CD, DVD), în 3 exemplare, la sediul GAL din comuna Vorona, județul Botoșani.

3.1.1 COMPLETAREA CERERII DE FINANŢARE

Completarea Cererii de Finanţare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Cererea de Finanţare trebuie redactată pe calculator, în limba română.

Cererea de Finanţare trebuie completată într-un mod clar şi coerent pentru a înlesni procesul de evaluare a acesteia.

În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor programului.

Beneficiarul poate opta pentru obţinerea unui avans prin bifarea căsuţei corespunzătoare în Cererea de finanţare.

Beneficiarul care nu a solicitat avans la data depunerii Cererii de Finanţare, are posibilitatea de a solicita obţinerea avansului ulterior semnării Contractului de Finanţare FEADR cu condiţia să nu depaşească data depunerii primului dosar al Cererii de plată la Autoritatea Contractantă și atunci când are avizul favorabil din partea AFIR pentru achiziţia prioritar majoritară. Avansul se recuperează la ultima tranşă de plată.

Dosarul Cererii de Finanţare cuprinde Cererea de Finanţare completată și documentele ataşate (conform Listei Documentelor din Cererea de Finanţare), care vor fi semnate si stampilate pe fiecare pagina, in dreapta paginii – sus, scanate și depuse atât pe format de hârtie, cât și pe suport electronic (CD, DVD) la sediul GAL. Pe suportul electronic (CD, DVD) va fi atașată și forma editabilă a cererii de finanțare (formatul PDF) și, acolo unde este cazul, a Anexelor B sau C (format excel) - toate acestea completate completate de către solicitant.

Dosarul Cererii de Finanţare va fi paginat, cu toate paginile numerotate manual în ordine de la 1 la n în partea dreaptă sus a fiecărui document (recomandabil) unde nu este numărul total al paginilor din dosarul complet, inclusiv documentele anexate. De asemenea, documentele atasate in copie la cererea de finantare vor fi stampilate cu stampila ”CONFORM CU ORIGINALUL”. Dosarele pe format hârtie vor fi legate, semnate și stampilate de către solicitant.

**IMPORTANT!**

Va fi ataşată o copie electronică (prin scanare) a tuturor documentelor ataşate Cererii de Finanțare, salvate ca fişiere distincte cu denumirea conformă cu cea din lista documentelor (secțiunea specifică din Cererea de Finanțare).

**Atenție! Solicitanții vor putea să redepună o singură dată proiectul în cadrul unei sesiuni, numai după retragerea în prealabil a Cererii de Finanțare. Nu se poate reveni asupra unei solicitări de retragere a unei cereri de finantare.**

Proiectele se vor depune la sediul GAL Valea Siretului de Sus, comuna Vorona, Judeţul Bototani, zilnic, de luni pana joi, in intervalul orar 08.00-14.00, iar vineri in intervalul orar 08.00-12.00.

**În ultima zi de depunere a proiectelor, aceasta se realizează până la ora 14.00.**

3.1.2 VERIFICAREA DOSARULUI CERERII DE FINANŢARE DE CĂTRE GAL

Verificarea Cererilor de Finanţare se face la sediul GAL.

3.2 VERIFICAREA ELIGIBILITĂŢII CERERII DE FINANŢARE

Verificarea eligibilităţii constă în:

* verificarea eligibilităţii solicitantului;
* verificarea criteriilor de eligibilitate;
* verificarea bugetului indicativ al proiectului.

Criteriile de eligibilitate sunt in conformitate cu fișa măsurii astfel:

**EG1 Solicitantul trebuie să se încadreze în categoria beneficiarilor eligibili**

Documente verificate:

Actele juridice de înființare și funcționare (act de infiintare si statutul ADI, Încheiere privind înscrierea în registrul asociaţiilor şi fundaţiilor, rămasă definitivă/Certificat de înregistrare în registrul asociaţiilor şi fundaţiilor (ADI si ONG), specifice fiecărei categorii de solicitanți, certificat de înregistrare fiscală, declaratia pe proprie raspundere a solicitantului privind datoriile fiscale restante din cererea de finantare.

Documentele care atestă înființarea și funcționarea ONG (actul de înfiinţare şi statutul, încheiere privind înscrierea în registrul asociaţiilor şi fundaţiilor, rămasă definitivă/Certificat de înregistrare în registrul asociaţiilor şi fundaţiilor, actele doveditoare ale sediului). Punctul/punctele de lucru, după caz ale solicitantului, trebuie să fie situate în teritoriul GAL, investiția realizându-se în teritoriul GAL.

**EG2 Solicitantul trebuie să se angajeze că va asigura mentenanța investiției pe o perioadă de minimum 5 ani de la data ultimei plaţi**

Documente verificate:

Hotărârea Consiliului Local (Hotărârile Consiliilor locale în cazul ADI) și/sau Hotărârea Adunării Generale a ONG/document echivalent specific fiecărei categorii de solicitant;

**EG3 Solicitantul nu trebuie să fie în insolvență sau incapacitate de plată**

Documente verificate:

Declarația pe propria răspundere, Buletinul Procedurilor de Insolvență, alte documente specifice, după caz, fiecărei categorii de solicitanți;

**EG4 Investiția trebuie sa se încadreaze în cel puțin unul din tipurile de sprijin prevăzute prin măsura din cadrul SDL reprezentând investiții în infrastructură sau servicii locale de bază destinate populației rurale;**

Documente verificate:

Studiul de Fezabilitate / Documentația de Avizare pentru Lucrări- de Intervenții/ Memoriu justificativ

**EG5 Investiția trebuie să fie în corelare cu orice strategie de dezvoltare naţională / regională / județeană / locală aprobată, corespunzătoare domeniului de investiţii**

Documente Verificate

 - Extrasul din strategie care confirma ca investiția este în corelare cu orice strategie de dezvoltare națională / regională/ județeană / locală, corespunzătoare domeniului de investiții

**EG6 Investiția trebuie să respecte Planul Urbanistic General în vigoare**

Documente Verificate:

- Certificatul de Urbanism eliberat în temeiul reglementărilor Documentaţiei de urbanism faza PUG:

- în situaţia în care investiţia propusă prin proiect nu se regăseşte în PUG, Certificatul de Urbanism eliberat în temeiul reglementărilor Documentaţiei de urbanism faza PUZ.

**EG7 Investiția trebuie să demonstreze necesitatea, oportunitatea și potențialul economic al acesteia**

Documente Verificate:

Hotărârea consiliului local (consiliilor locale în cazul ADI), Hotărârea Adunarii generala aferent ONG, Studiul de Fezabilitate / Documentația de Avizare pentru Lucrări de Intervenții

**EG8 Investiția în sistemul de alimentare cu apă trebuie să se realizeze în mod obligatoriu împreună cu rețeaua de apă uzată, dacă aceasta nu există – Nu este cazul.**

**EG9 Investiția să se realizeze în teritoriul acoperit de GAL Valea Siretului de Sus;**

Documente verificate:

Certificatul de inregistrare fiscala si/sau documentele de infiintare (Statut, act constitutiv, etc.)

**Atenție!** GAL îşi rezervă dreptul de a solicita documente sau informaţii suplimentare dacă, pe parcursul verificărilor și implementării proiectului, se constată că este necesar. Informaţiile suplimentare se vor solicita de către experţii evaluatori, iar acestea vor fi depuse la sediul GAL.

**Cazurile în care expertul evaluator poate solicita informaţii suplimentare sunt următoarele:**

a) în cazul în care documentaţia tehnico-economica (Studiul de Fezabilitate/Documentatia de Avizare pentru Lucrari de Intervenţii) conţine informaţii insuficiente pentru clarificarea unui criteriu de eligibilitate sau există informaţii contradictorii în interiorul ei, ori, faţă de cele menţionate în Cererea de Finanţare.

b) în caz de suspiciune privitoare la amplasamentul investiţiei, se poate solicita extras de Carte funciară şi în situaţiile în care nu este obligatorie depunerea acestui document.

c) în cazul în care avizele, acordurile, autorizaţiile au fost eliberate de către autorităţile emitente într-o formă care nu respectă protocoalele încheiate între AFIR și instituţiile respective.

d) în cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este facută corect.

3.3 VERIFICAREA PE TEREN A CERERILOR DE FINANŢARE

**Verificarea pe teren** se realizează de către entitatea care instrumentează Cererea de Finanţare, respectiv CRFIR (dacă este cazul).

În etapa de evaluare a proiectului, experții GAL pot realiza vizite pe teren, dacă se consideră necesar. Concluzia privind respectarea condițiilor de eligibilitate pentru cererile de finanțare, pentru care s-a decis verificarea pe teren, se va formula numai după verificarea pe teren.

Scopul verificării pe teren este de a controla datele și informaţiile cuprinse în anexele tehnice și administrative cu elementele existente pe amplasamentul propus. Expertul compară verificarea anumitor criterii de eligibilitate pe baza documentelor (etapa verificării administrative) cu realitatea, pentru a se asigura de corectitudinea răspunsurilor.

**Atenție!** În cazul în care solicitantul nu este de acord cu rezultatele vizitei pe teren efectuată de către expertii CRFIR, acesta poate contesta rezultatele verificării, la publicarea raportului de selecţie, **numai în cazul** în care reprezentantul legal/ împuternicitul reprezentantului legal a menționat observații în formularul E3.8 - Fişa de verificare pe teren.

3.4 VERIFICAREA CRITERIILOR DE SELECŢIE

În urma verificării eligibilității și a criteriilor de selecție pot exista următoarele situaţii:

* proiectul este **neeligibil**, caz în care solicitantul este înștiințat cu privire la acest aspect;
* proiectul este **eligibil** şi finanțat;
* proiectul este **eligibil** şi nefinanțat.

Verificările vor fi **în conformitate cu criteriile de selecție și punctajele aferente** stabilite în prezentul ghid.

3.5 SELECŢIA PROIECTELOR

Măsura beneficiază de o **alocare financiară pe sesiune**.

 Alocarea financiară publică a măsurii aferentă perioadei de depunere proiecte, criteriile de selecţie, punctajele de selecţie, criteriile de departajare şi pragul minim sunt realizate la iniţiativa GAL cu consultarea prealabilă a Consiliului Director.

Pentru fiecare sesiune se face un **ANUNŢ DE LANSARE A SESIUNII** de depunere a proiectelor, în care se vor prezenta: alocarea corespunzătoare măsurii, intervalul de depunere a proiectelor și pragul minim**.**

**Punctajul minim pentru această măsură este de 15 puncte.**

Selecţia proiectelor se face în ordinea descrescătoare a punctajului de selecţie în cadrul alocării disponibile pentru selecţia pe sesiune.

Proiectele care întrunesc acelaşi punctaj, sunt departajate în funcţie de următoarele criterii:

1. proiecte care propun investitii in surse de energie regenerabila;
2. numarul de locuitori deserviti de investitia propusa;

**Atenție! Evaluarea criteriilor de selecţie se face numai în baza documentelor depuse odată cu Cererea de Finanţare.**

1. **Principiul exploatării resurselor din surse regenerabile**

Verificarea se realizează în baza prognozelor din Studiul de fezabilitate si în baza prognozelor din Bugetul indicativ, anexă la Cererea de finanțare.

1. **Principiul creării de noi locuri de muncă (punctajul va fi acordat pentru fiecare loc de muncă nou creat)**

Verificarea se realizează în baza prognozelor din Studiul de fezabilitate. Prin ”loc de muncă” se înțelege angajarea unei persoane cu Contract individual de muncă

1. **Principiul prioritizării tipului de investiție în funcție de gradul de dezvoltare socio-economică a zonei (în funcție de indicele de dezvoltare umană locală)**

Verificarea se realizeaza dupa Anexa 7 - Lista UAT-urilor cu valorile IDUL corespunzătoare. Se calculează prin raportul dintre coeficientul corespunzător UAT-ului înmulțit cu 20 (numărul maxim de puncte pentru P3), raportat la cel mai mare coeficient – 0,6648 – înscris în Anexa 7.

1. **Gradul de acoperire a populației deservite**

Se va verifica daca solicitantul a facut precizari in cadrul Studiului de fezabilitate cu privire la numărul de locuitori deserviți prin proiect. Se vor verifica rezultatele recensământului populației și a locuințelor efectuat în 2011.

Dupa finalizarea Raportului de selectie (evaluare) **GAL notifică solicitanţii cu privire la rezultatul procesului de evaluare si punctajul obtinut si publica pe site-ul propriu Raportul de selectie (evaluare)**.

**CONTESTATIILE** pot fi depuse începând cu momentul publicării Raportului de Selecție (evaluare) pe pagina de internet GAL.

Aplicanţii care au depus proiecte au la dispoziţie **10 zile lucrătoare** **de la postarea pe pagina de internet** GAL a Raportului de Selecție pentru a depune contestaţii cu privire la rezultatul evaluării.

!!În cazul în care proiectele depuse nu acoperă în totalitate suma disponibilă pe sesiune, iar solicitanții au luat la cunoștință de rezultatul evaluării și nu contestă rezultatul acesteia, ședința Comitetului de selecție a proiectelor poate avea loc imediat după primirea Notificărilor de la solicitanți cu specificația ”Sunt de acord cu punctajul și nu contest rezultatul evaluării”.

**Atenție!** **Contestaţiile, semnate de beneficiar, vor fi depuse personal la sediul GAL.**

**Intervalul orar pentru depunerea contestatiilor este 08 – 12, în fiecare din cele 10 zile lucrătoare în care se pot depune contestații.**

**După soluționarea contestațiilor** de către Comisia de Contestații şi publicarea raportului de contestații pe pagina de internet al GAL, **solicitanții sunt notificați în 5 zile** lucrătoare de la publicare cu privire la rezultatul contestaţiilor.

**După publicarea Raportului de contestaţii**, GAL va proceda la **publicarea Raportului de selecție final.**

**IMPORTANT !**

Procesul de **SELECȚIE** și procesul de **VERIFICARE** **A CONTESTAȚIILOR** se desfașoara potrivit ***„Manualului de procedura privind procesul de evaluare si selectie la nivel GAL”*, publicat pe site-ul www.valeasiretuluidesus.ro.**

**IMPORTANT !**

**REEVALUAREA CERERILOR DE FINANTARE IN URMA CONTESTATIILOR** se realizează **doar în baza documentelor depuse odată cu cererea de finanţare, nu şi pe baza celor depuse ulterior la contestaţii.**

**Notă!**

Proiectul selectat de de către GAL va fi depus la OJFIR Botoșani. După evaluarea acestuia de către experții CRFIR beneficiarul este notificat în legătură cu rezultatul evaluării.

3.6 CONTRACTAREA SPRIJINULUI NERAMBURSABIL

Pentru proiectele eligibile, AFIR notifică beneficiarul privind selectarea Cererii de Finanţare în vederea prezentării documentelor necesare contractării precum și a documentelor originale depuse în copie la Dosarul Cererii de Finanțare, pentru ca expertul AFIR să verifice conformitatea cu originalul acestora.

**Atenție!** **Documentele in original vor fi prezentate in maximum 30 de zile lucratoare de la primirea notificarii de selectare a Cererii de Finantare.**

În urma depunerii la AFIR a Cererii de Finanţare și a documentelor în original solicitate la contractare,  pe suport de hartie, un proiect poate fi declarat:

* **eligibil și selectat pentru finanțare**, dacă în urma verificării documentelor sunt îndeplinite condițiile de eligibilitate și criteriile de selecție, caz în care se va notifica solicitantul în vederea prezentării la CRFIR în maxim 15 zile lucrătoare pentru luare la cunoştinţă, în vederea **semnării Contractului de finanţare** (Anexa nr. 4 la Ghidul Solicitantului).

În cazul în care solicitantul nu se prezintă în termenul precizat în Notificare pentru a lua la cunoştinţă Contractul de Finanţare şi nici nu anunţă AFIR că nu se poate prezenta în termen, atunci **se consideră că a renunţat la ajutorul financiar nerambursabil**;

* **neeligibil**, dacă în urma verificării documentelor nu sunt îndeplinite condițiile de eligibilitate și criteriile de selecție, caz în care se va notifica solicitantul.

**Verificarea conformității la încheierea Contractului de finanțare:**

Efectuarea conformităţii se va realiza **înainte de semnarea Contractului de Finanţare** şi constă în verificarea Cererii de Finanţare, respectiv dacă documentele originale aflate în posesia solicitantului corespund cu Cererea de Finanțare depusă pe format de hârtie.

Solicitantul are obligaţia de a depune la Autoritatea Contractantă (CRFIR) următoarele documente, cu caracter obligatoriu conform HG 226/2015, cu modificările și completările ulterioare și a procedurilor în vigoare la momentul notificării:

1. Certificat/e care să ateste lipsa datoriilor restante fiscale, emise de Direcţia Generală a Finanţelor Publice şi, dacă este cazul, graficul de reeşalonare a datoriilor către bugetul consolidat.

2. Document emis de ANPM

2.1 Clasarea notificării

sau

2.2 Decizia etapei de încadrare, ca document final (prin care se precizează că proiectul nu se supune evaluării impactului asupra mediului şi nici evaluării adecvate)

sau

2.3 Acord de mediu în cazul în care se impune evaluarea impactului preconizat asupra mediului

sau

2.4 Acord de mediu în cazul evaluării impactului asupra mediului și de evaluare adecvată (daca este cazul)

sau

2.5 Aviz Natura 2000 pentru proiectele care impun doar evaluare adecvată.

**Termenul maxim de prezentare a documentelor emise de ANPM este precizat în notificarea emisă în conformitate cu procedurile aprobate prin ordin al ministrului agriculturii și dezvoltării rurale, termen care curge de la data comunicării notificării privind selecția proiectului.**

**După expirarea termenului prevăzut pentru prezentarea documentului de mediu, contractul de finanțare nu mai poate fi semnat.**

3. **Proiectul tehnic** va respecta prevederile legale în vigoare privind conținutul cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenții.

4. Cazier judiciar al reprezentantului legal.

5. Cazierul fiscal al solicitantului.

6. Document emis de bancă/trezorerie care să conțină datele de identificare ale băncii/trezoreriei și ale contului aferent proiectului pentru care se solicit finanțare din PNDR (denumirea, adresa băncii/trezoreriei, codul IBAN al contului în care se derulează operațiunile cu AFIR).

7. Dovada achitarii integrale a datoriei față de AFIR, inclusiv dobânzile și majorările de întârziere, dacă este cazul.

***În caz de neprezentare a documentelor de către Beneficiar, în termenele precizate în Notificareade selecţie, sau în cazul în care acesta se regăseşte înregistrat în evidenţele AFIR cu debite sau nereguli, Agenţia îşi rezervă dreptul de a nu încheia Contractul de finanţare.***

Nedepunerea documentelor obligatorii în termenele prevăzute conduce la neîncheierea contractului de finanţare!

Mai mult, în cazul nedepunerii de către solicitanţi a documentelor menţionate mai sus în termenele precizate în cuprinsul notificării, respectiv dovada co-finanțării, dacă este cazul, sau proiectul tehnic, acestora li se vor aplica prevederile art. 6 din HG 226/2015 cu modificările şi completările ulterioare.

Durata de execuţie a Contractului de finanțare este de maxim 3 ani (36 luni) pentru proiectele care prevăd investiții cu construcții montaj.

Durata de execuţie prevăzută mai sus poate fi prelungită cu maximum 6 luni, cu acordul prealabil al AFIR şi cu aplicarea penalităţilor specifice beneficiarilor publici sau privaţi, prevăzute în contractul de finanţare, la valoarea rămasă de rambursat.

Durata de execuţie prevăzute mai sus se suspendă în situaţia în care, pe parcursul implementării proiectului, se impune obţinerea, din motive neimputabile beneficiarului, de avize/acorduri/autorizaţii, după caz, pentru perioada de timp necesară obţinerii acestora.

Contribuţia publică se recuperează dacă în termen de cinci ani de la efectuarea plăţii finale către beneficiar, activele corporale și necorporale rezultate din implementarea proiectelor cofinanţate din FEADR fac obiectul uneia din următoarele situaţii:

a) încetarea sau delocalizarea unei activităţi productive în afara zonei vizate de PNDR 2014 -2020, respectiv de criteriile în baza cărora proiectul a fost selectat și contractat;

b) modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public;

c) modificare substanţială care afectează natura, obiectivele sau condiţiile de realizare şi care ar determina subminarea obiectivelor iniţiale ale acestuia;

d) realizarea unei activităţi neeligibile în cadrul investiţiei finanţată din fonduri nerambursabile.

**Obiectul Contractului de Finanţare** îl reprezintă **acordarea finanţării nerambursabile de către AFIR, pentru punerea în aplicare a Cererii de Finanţare asumată de către solicitant**.

**Atenție!** Beneficiarului i se va acorda finanţarea nerambursabilă în termenii şi condiţiile stabilite în Contractul de Finanţare şi anexele acestuia, inclusiv în Cererea de Finanţare aprobată, pe care acesta **are obligaţia de a le respecta.**

**IMPORTANT !**

**Se recomandă ca solicitantul, respectiv beneficiarul sprijinului financiar, să consulte integral textul contractului de finanţare şi al anexelor acestuia, să-și asume cele prevăzute în acestea iar după semnarea contractului, trebuie să se asigure că a intrat în posesia acestora.**

**Atenție!** În cazul în care expertul verificator descoperă **modificări ulterioare aduse documentelor scanate în format electronic**, proiectul este considerat **neeligibil** şi nu se va mai încheia Contractul de Finanţare

**Atenție!** Constituie **eroare de fond** nesemnarea declaraţiilor pe propria răspundere, situație în care proiectul este declarat **neeligibil**

***Durata de valabilitate a contractului de finanţare cuprinde durata de execuţie a contractului, la care se adaugă 5 ani de monitorizare de la data ultimei plăţi efectuate de Autoritatea Contractantă.***

**Odată cu depunerea cererii de finanţare, se înţelege că solicitantul își dă acordul în ceea ce privește publicarea pe site-ul A.F.I.R. a datelor de contact (denumire, adresă, titlu si valoare proiect).**

3.7 PLATA

În etapa de autorizare a plăților, toate cererile de plată trebuie să fie depuse inițial la GAL pentru

efectuarea conformității, iar ulterior, la dosarul cererii de plată, se va atașa și fișa de verificare a conformității emisă de GAL.

Beneficiarii au obligatia de a depune Declarațiile de eșalonare ‐ formular AP 0.1L conform prevederilor Contractului/Deciziei de finanțare cu modificarile și completarile ulterioare și anexele la acesta.

Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată.

Dosarul Cererii de Plată se depune în două exemplare, pe suport de hârtie, la care se ataşează pe

suport magnetic documentele întocmite de beneficiar, (atât forma scanată a tuturor documentelor, cât și formatul editabil), la GAL. După efectuarea conformității efectuată la GAL, dosarul Cererii de Plată se depune în două exemplare, pe suport de hârtie, la care se ataşează pe suport magnetic documentele întocmite de beneficiar, la structurile teritoriale ale AFIR (OJFIR/CRFIR – în funcție de tipul de proiect). Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR www.afir.madr.ro.

Pentru proiectele aferente Sub‐măsurii 19.2, pentru toate etapele, verificările se realizează în baza prevederilor procedurale și formularelor aferente sub‐măsurii în care se încadrează scopul proiectului finanțat, conform codului contractului/deciziei de finanțare.

Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site‐ul AFIR (www.afir.info).

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare.

**PRECIZĂRI REFERITOARE LA ACORDAREA AVANSULUI**

Pentru Beneficiarul care a optat pentru avans în vederea demarării investiţiei în formularul Cererii de Finanţare, AFIR poate să acorde un avans de maxim 50% din valoarea eligibilă nerambursabilă.

Avansul poate fi solicitat de beneficiar până la depunerea primei Cereri de plată.

Beneficiarul poate primi avansul numai după avizarea achiziției prioritar majoritară de către AFIR.

**IMPORTANT!**

**Solicitantul/Beneficiarul trebuie să depună din proprie inițiativă toate eforturile pentru a lua cunoştintă de toate informațiile publice referitoare la Măsura 04/6B**

**din SDL 2014-2020 în vederea selectării pentru finanțare şi să cunoască toate drepturile şi obligațiile prevăzute în contractul de finanțare înainte de semnarea acestuia.**

Beneficiarul va depune la CRFIR, Dosarele cererilor de plată în conformitate cu Declaraţia de eşalonare a depunerii Dosarelor Cererilor de Plată depusă la semnarea Contractului de finanţare.

3.8 ACHIZITIILE

Achiziţiile se vor desfăşura respectând legislatia naţională specifică achiziţiilor publice precum şi Instrucţiunile și Manualul de achiziții publice ce se vor anexa Contractului de Finanţare.

Pentru a facilita buna desfăşurare a procedurilor de achiziţii, beneficiarii vor folosi fişele de date model, specifice fiecărui tip de investiţie, ce se regăsesc în instrucţiuni.

Termenul de finalizare al achizițiilor şi depunerea acestora spre avizare la centrele regionale, se va corela cu termenul limită în care trebuie să se încadreze depunerea primei tranşe de plată menţionată la art. 4 din HG nr. 226/2015 cu modificările și completările ulterioare.

Achiziţia de lucrări şi documentaţiile tehnice ce se vor publica în SEAP, vor avea la bază proiectul tehnic de execuţie avizat în prealabil de către AFIR.

În contextul derulării achiziţiilor private/publice, conflictul de interese se definește, prin:

**A. Conflictul de interese între beneficiar/comisiile de evaluare și ofertanți:**

Acționariatul beneficiarului (până la proprietarii finali), reprezentanții legali ai acestuia, membrii în structurile de conducere ale beneficiarului (administratori, membri în consilii de administrație etc.) și membrii comisiilor de evaluare:

a. dețin acțiuni din capitalul subscris al unuia dintre ofertanți sau subcontractanți;

b. fac parte din structurile de conducere (reprezentanți legali, administratori, membri ai consiliilor de administrație etc.) sau de supervizare ale unuia dintre ofertanți sau subcontractanți;

c. sunt în relație de rudenie până la gradul IV sau afin cu persoane aflate în situațiile de mai sus.

**B. Conflictul de interese între ofertanți:**

Acționariatul ofertanților (până la proprietarii finali), reprezentanții legali, membrii în structurile de conducere ale beneficiarului (consilii de administrație etc.):

a. dețin pachetul majoritar de acțiuni la celelalte firme participante pentru aceeași achiziție (OUG

nr. 66/2011);

b. fac parte din structurile de conducere (reprezentanți legali, administratori, membri ai consiliilor de administrație etc.) sau de supervizare ale unui alt ofertant sau subcontractant;

c. sunt în relație de rudenie până la gradul IV sau afin cu persoane aflate în situațiile de mai sus.

Nerespectarea de către beneficiarii FEADR a Instrucţiunilor privind achiziţiile publice/privateanexă la contractul de finanţare atrage neeligibilitatea cheltuielilor aferente achiziţiei de servicii, lucrări sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:

* Nediscriminarea;
* Tratamentul egal;
* Recunoaşterea reciprocă;
* Transparenţa;
* Proporţionalitatea;
* Eficienţa utilizării fondurilor;
* Asumarea răspunderii.

**Atenţie! Beneficiarul este obligat să nu înstrăineze sau/şi să modifice substanțial investiţia realizată prin proiect pe perioada de valabilitate a Contractului de finanţare**

Capitolul 4

INFORMAŢII UTILE PENTRU

ACCESAREA FONDURILOR NERAMBURSABILE

4.1 Documentele necesare LA DEPUNEREA Cererii de Finanţare (NUMEROTATE CONFORM poziției din cererea de finanțare)

Documentele obligatorii care trebuie ataşate Cererii de finanţare pentru întocmirea proiectului sunt:

1. **Studiul de Fezabilitate / Documentaţia de Avizare pentru Lucrări de Intervenţii / Memoriu justificativ**  întocmite conform legislaţiei în vigoare Pentru proiectele demarate din alte fonduri si nefinalizate, în completarea documentelor solicitate la punctul 1, solicitantul trebuie să depună un raport de expertiză tehnico-economică din care să reiasă stadiul investiției, indicând componentele/acțiunile din proiect deja realizate, componentele/acțiunile pentru care nu mai există finantare din alte surse, precum și devizele refăcute cu valorile rămase de finanțat.

2. **Certificat de Urbanism**, valabil la data depunerii Cererii de Finanţare, eliberată în condiţiile Legii 50/1991, modificată, completată şi republicată, privind autorizarea executării lucrărilor de construcţii.

3.1. **Inventarul bunurilor** ce aparţin domeniului public al comunei/comunelor/orasului, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial).

și

3.2. În situaţia în care în Inventarul bunurilor care alcătuiesc domeniul public drumurile care fac obiectul proiectului nu sunt incluse în domeniul public sau sunt incluse într-o poziţie globală sau nu sunt clasificate, solicitantul trebuie să prezinte Hotărârea/hotararile consiliului local privind aprobarea modificărilor şi / sau completărilor la inventar în sensul includerii în domeniul public sau detalierii poziţiei globale existente sau clasificării unor drumuri neclasificate, cu respectarea prevederilor Art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale, adică să fi fost supusă controlului de legalitate al Prefectului, în condiţiile legii (este suficientă prezentarea adresei de înaintare către instituţia prefectului pentru controlul de legalitate).

sau

3.3 Avizul administratorului terenului apartinand domeniului public, altul decat cel administrat de Primarie (daca este cazul).

**4.** **Declaratie pe propria raspundere** ca va obtine si depune documentatia de la ANPM inainte de semnarea contractului de finantare

5. **Hotărârea Consiliului Local/Hotărârile Consiliilor Locale în cazul ADI/Hotărârea Adunării Generale în cazul ONG pentru implementarea proiectului**, cu referire la însuşirea/aprobarea de către Consiliul Local/ONG a următoarelor puncte (obligatorii):

• necesitatea, oportunitatea și potenţialul economic al investiţiei;

• lucrările vor fi prevăzute în bugetul/bugetele local/e pentru perioada de realizare a investiţiei în cazul obţinerii finanţării;

• angajamentul că proiectul nu va fi generator de venit;

• angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăţi;

• numărul de locuitori deserviţi de proiect/utilizatori direcţi;

• nominalizarea reprezentantului legal sau administratorului public al comunei/ADI/ONG pentru relaţia cu AFIR în derularea proiectului.

6. **Certificat de înregistrare fiscală**

7. **Încheiere privind înscrierea în registrul asociaţiilor şi fundaţiilor, definitivă si irevocabilă/ Certificat de înregistrare în registrul asociaţiilor şi fundaţiilor**

8. **Actul de înfiinţare şi statutul ADI/ONG**

9. **Raport asupra utilizării programelor** de finanţare nerambursabilă întocmit de solicitant (va cuprinde obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2002 pentru aceleaşi tipuri de investiţii.

10.1. **Notificare** privind conformitatea proiectului cu condițiile de igiena şi sănatate publică

sau

10.2. **Notificare** că investiția nu face obiectul evaluarii condițiilor de igienă și sănătate publică, dacă este cazul.

11. **Notificare**, care să certifice conformitatea proiectului cu legislația în vigoare pentru domeniul sanitar veterinar și că prin realizarea investiției în conformitate cu proiectul verificat de DSVSA județeană, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul.

12. **Extrasul din strategie**, care confirmă dacă investiția este în corelare cu orice strategie de dezvoltare națională / regional / județeană / locală aprobată, corespunzătoare domeniului de investiții precum și copia hotărârii de aprobare a strategiei.

13. **Copie document de identitate** al reprezentantului legal al beneficiarului.

14. **Alte documente justificative** (se vor specifica de către solicitant, după caz).

14.1 Cod Unic de Identificare APIA

14.2 Declaratie pe propria raspundere cu privire la obligatia de notificare a platilor la GAL

14.3 Specimen de semnatura

**15. Declarație privind prelucrarea datelor cu caracter personal**

Alte documente depuse de solicitant pentru aspecte care au fost depuse in Studiul de fezabilitate/Memoriu justificativ si care nu au corespondent in cererea de finantare.

ATENŢIE! Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

4.2 ABREVIERI

**AFIR** – Agenţia pentru Finanţarea Investiţiilor Rurale – instituţie publică subordonată MADR care derulează FEADR;

**AM – PNDR** – Autoritatea de Management pentru Programul Naţional de Dezvoltare Rurală;

**ANT** – Autoritatea Națională pentru Turism;

**CRFIR** - Centrul Regional pentru Finanţarea Investiţiilor Rurale, structură organizatorică la nivel regional a AFIR (la nivel naţional există 8 Centre Regionale).

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

**GAL** – Grup de Acțiune Locală;

**MADR** – Ministerul Agriculturii şi Dezvoltării Rurale;

**OJFIR** – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

**PNDR** – Programul Naţional de Dezvoltare Rurală este documentul pe baza căruia va putea fi accesat FEADR şi care respectă liniile directoare strategice de dezvoltare rurală ale Uniunii Europene;

4.3 GAL IN SPRIJINUL DUMNEAVOASTRĂ

Fiecare cetăţean al României, precum și persoanele juridice de drept român care se încadrează în aria de finanţare a sub-măsurilor din cadrul PNDR, au dreptul să beneficieze de fondurile europene nerambursabile pentru finanţarea propriilor proiecte de investiţii pentru dezvoltare rurală.

**GAL vă stă la dispoziţie de luni până vineri între orele 8:00 și 16:00 pentru a vă acorda informaţii privind modalităţile de accesare a PNDR, dar și pentru a primi propunerile sau sesizările dumneavoastră privind derularea PNDR.**

Experţii GAL vă pot acorda, pe loc sau în termenul legal (maxim 30 de zile), orice informaţie necesară în demersul dumneavoastră pentru accesarea fondurilor europene.

Însă, nu uitaţi că experţii GAL nu au voie să vă acorde consultanţă privind realizarea proiectului.

GAL vă poate acorda informaţiile necesare pentru a solicita finanţarea proiectului dumneavoastră.

Dacă doriți să obțineți informații sau consideraţi că sunteţi defavorizat în accesarea fondurilor europene,spuneți-ne!

Comuna Vorona, județul Botoșani

www.valeasiretuluidesus.ro

0231 – 588.743

Echipa GAL vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a GAL.

Pentru a reclama o anumită situaţie sau pentru a sesiza eventuale neregularităţi, informaţi-ne în scris. Trebuie să ţineţi cont că pentru a putea demara investigaţiile și aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile, precum și datele de contact ale persoanei care a întocmit respectiva reclamaţie sau sesizare.

Pentru a afla detalii privind condiţiile și modalitatea de accesare, fondurile disponibile precum și investiţiile care sunt finanţate prin FEADR, consultaţi acest Ghid. Dacă doriţi informaţii suplimentare, echipa GAL vă stă la dispoziție, atât la sediul din comuna Vorona, județul Botoșani, cât și la telefon/fax 0231-588.743 și la adresele de e-mail valeasiretuluidesus@gmail.com, office@valeasiretuluidesus.ro.